Skitopp: Northug får trolig landslagsultimatum
Det forteller flere kilder til VG. De opplyser at skistjernen ønsker å gå tradisjonelt langrenn også neste sesong, som er et mesterskapsfritt år. Det er lenge spekulert i om dette blir sesongen Petter Northug (29) bare satser på langløp. Det kan det fortsatt bli, men det ikke betegnet som optimal løsning for Northug. Northugs manager Are Sørum Langås sier Northug ikke har noen klar prioritering ennå: – Petter har ikke tatt avgjørelsen i forhold til kommende sesong og har ingen plan A eller B, sier Langås.Problemet med Northugs ønske om å fortsette med tradisjonelt langrenn, er at skistyrets vedtak ikke gir rom for å si nei til landslagsplass fremover. I tillegg må han skrinlegge Coop-avtalen som konkurrerer med deres sponsor Spar. Den har gjort at han har satset privat de to siste årene, med to vintre i landslagsdrakt. Samtidig har Northug og støttespillerne hele tiden fastslått at det er uaktuelt å gå tilbake til landslaget 12 måneder i året og vrake hovedsponsoravtalen med Coop.To år på rad har Northug blitt tatt ut på landslaget og takket nei. I OL-sesongen 2014 fikk han en representasjonsavtale for perioder av sesongen. For årets VM-sesong måtte han være en del av landslaget fra 1. november-7. april. Under VM i Falun signaliserte landslagssjef Vidar Løfshus til VG at Petter Northug kom til å bli tatt ut på landslaget etter sesongen. Den innstillingen blir opprettholdt. – Jeg gjør jobben min og innstiller ham til landslagsplass. Så er det opp til langrennskomiteen om det er politisk spiselig eller ikke, sier Løfshus.Før landslagene offentliggjøres skal innstillingen godkjennes av langrennskomiteen. Leder av langrennskomiteen Torbjørn Skogstad ser ikke noen grunn til at innstillingen fra landslagssjefen ikke går gjennom komiteen. – Vi har møte i dag og i morgen og får innstillingen fra sportslig avdeling. Jeg har ikke noen grunn til å tro at innstillingen ikke går gjennom hos oss. Men vi er fem personer i komiteen og må behandle dette først, sier Torbjørn Skogstad til VG. I så fall må Northug ta stilling til den situasjonen som har vært forventet en god stund; valget mellom privatsatsingen med Coop eller å gå tilbake til landslaget. – Petter må bestemme seg for det han har lyst til å gjøre, det gjelder han og de andre løperne. Det går nok en ukes tid før det er klart, sier Skogstad. http://api.int.vgnett.no/enrichments/poll/20184
Petter Northugs fremtid som langrennsløper er fortsatt et åpent spørsmål. VM-kongen skal ha et ønske om å gå verdenscuplangrenn, neste år, men må da vente seg et landslagsultimatum.